EVER ตั้งบริษัทย่อยใหม่ รองรับโครงการพัฒนาอสังหาริมทรัพย์
EVER ตั้งบริษัทย่อย “บางกอก รีว่า ดีเวลลอปเม้นท์” รองรับโครงการพัฒนาอสังหาริมทรัพย์
2 ก.ย. 2559

นายสวิจักร์ โลจายะ ประธานกรรมการ บริษัท เอเวอร์แลนด์ จำกัด (มหาชน) หรือ EVER เปิดเผยว่า ที่ประชุมคณะกรรมการเมื่อวันที่ 1 ก.ย.59 มีมติอนุมัติให้จัดตั้งบริษัทย่อยแห่งใหม่ชื่อ บริษัท บางกอก รีว่า ดีเวลลอปเม้นท์ จํากัด (BANGKOK RIVA) เพื่อรองรับโครงการพัฒนาอสังหาริมทรัพย์โครงการใหม่ ซึ่งมีทุนจดทะเบียน 500 ล้านบาท แบ่งเป็นหุ้นสามัญ 50 ล้านหุ้น มูลค่าหุ้นละ 10 บาท โดยบริษัทถือหุ้นในสัดส่วน 100% 